Да носим ли аптечка?

Понякога ,когато сме в Школата на Рила, подценяваме носенето на лекарства със себе си. Разчитаме, че Бог ще ни пази. Естествено, той ни пази, но и ние трябва да се потрудим, за да нямаме или ограничим неразположенията си.


Изборът е изцяло ваш.Можете да носите и течности от билки (НОНИ, САМЕНТО….),хомеопатични продукти или ”класически” лекарства. Дори сини сушени сливи…Най-често има проблеми със стомаха (запек, разстройство) и главата.  

Носете си и два бинта (тесен и широк), течност за почистване на рана и левкопласт за покриването й.  

Можете да си вземете и гел за схващания, разтягания или леки подувания.Аз носих МОБИЛАТ (струва около 6 лв). За предпочитане е лекарствата за болка да са с по-бързо действие.  

В лагера има лекар и чанта с лекарства. Но много често се случва да не можете да ги ползвате, защото ще сте на път извън лагера.  

Серумът противодействащ на ухапване от змия се съхранява доста трудно (на хладно). А и трябва да се бие само от добре обучен лекар.  

Не подценявайте и борбата с малките мухи и с комарите.През последните години те са много.Особено-вечер.И хич не ги е страх от хората…



